Fredag fejrer Aalborg Universitet 40 års jubilæum, og det trækker royale gæster til regionen, når H.K.H. Kronprins Frederik deltager i højtidelighederne. Uddannelsesminister Sofie Carsten Nielsen kommer også for at fejre byens universitet, og selve festlighederne kommer til at foregå i det netop indviede Musikkens Hus i Aalborg. Ved jubilæet bliver der også prisuddelinger, ligesom Aalborg Universitets nye rektor Per Michael Johansen bliver indsat som rektor.

Opsummering:
Der kommer royalt besøg, når Aalborg Universitet fylder 40 år.